పిల్లల కోసం పాముతో ఉడుత ఫైట్ : వైరల్ వీడియో | | V6 Velugu
పిల్లల కోసం పాముతో ఉడుత ఫైట్ : వైరల్ వీడియో
ఈ లోకంలో తల్లి ప్రేమ అనేది చాలా విలువైనది. ఎలాంటి కల్మషం లేని ఆ ప్రేమ బిడ్డల బాగు కోసం తాపత్రయపడుతుంది. ఏదైనా ఆపద ఎదురైన సమయంలో తన ప్రాణాలకు తెగించి బిడ్డలను కాపాడుకుంటుందా తల్లి ప్రేమ. ఈ ప్రేమ మనుషులకి మాత్రమే అతీతం కాదు. సృష్టి లోని ప్రతీ జీవరాశి కూడా తన పిల్లల జోలికి వస్తే తన ప్రాణాలను అడ్డుపెట్టి మరీ పోరాడుతోంది. ఇందుకు సాక్ష్యంగా నిలిచే వీడియో ఒకటి ప్రస్తుతం సోషల్ మీడియాలో వైరల్ అవుతోంది.
తన పిల్లలను రక్షించడానికి ఓ తల్లి ఉడుత భయంకర విషసర్పంతో పోరాడింది. ఆకలితో ఉన్న ఆ పాము ఉడుత పిల్లలను తినేందుకు ప్రయత్నిస్తున్న క్రమంలో తల్లి ఉడుత అందుకు అడ్డుపడింది. పాముకి ఎదురుగా వెళ్లి మరీ తన చిన్న తోకతో ఆ పాముని తరిమికొట్టేందుకు ప్రయత్నించింది. కాటు వేయబోతున్న ఆ పాము నుంచి తప్పించుకుంటూ తన పిల్లల్ని కాపాడుకుంది. ఈ వీడియో క్లిప్ ను ఇండియన్ ఫారెస్ట్ సర్వీస్ (ఐఎఫ్ఎస్) అధికారి సుశాంత నందా తన ట్విట్టర్‌లో పోస్ట్ చేశారు.
"తల్లి ప్రేమ అనేది అపరిమితమైనది, చివరి శ్వాస వరకు ఎప్పటికీ ఉండేది. తన పిల్లలను రక్షించడానికి ఓ తల్లి ఉడుత.. త్రాచుపాముతో చేసిన పోరాటమే ఇందుకు నిదర్శనం" అని వీడియోతో పాటు ఓ సందేశాన్ని ట్వీట్ చేశారు.
షేర్ చేసిన కొన్ని గంటల్లోనే ఈ వీడియో వైరల్ అయింది. తల్లి తన పిల్లలపై చూపిన ప్రేమ, పాముకు ఎదురుపడి పోరాడిన ఆ చిన్ని ఉడుత బలాన్ని చూసి నెటిజన్లు ఆశ్చర్యపోయారు. కొందరు ఉడుత ధైర్యాన్ని ప్రశంసిస్తే.. మరికొందరు భయంకర వీడియో చూసి గగుర్పాటుకు గురయ్యామని కామెంట్లు చేస్తున్నారు.
pillala kosam paamutho uduta fiet : vairal veedio | | V6 Velugu
pillala kosam paamutho uduta fiet : vairal veedio
ee lokamlo talli prema anedi chala viluvainadi. elanti kalmasham laeni aa prema biddala baagu kosam taapatrayapadutundi. edaina aapada eduraina samayamlo tana praanaalaku teginchi biddalanu kapadukuntunda talli prema. ee prema manushulaki matrame ateetam kaadu. srushti loni pratee jeevarasi kuudaa tana pillala joliki vaste tana praanaalanu addupetti mari poradutondi. induku saakshyamgaa niliche veedio okati prastutam soshal medialo vairal avutondi.
tana pillalanu rakshinchadaaniki oo talli uduta bhayankara vishasarpamtho poradindi. aakalitho unna aa paamu uduta pillalanu tinenduku prayatnistunna kramamlo talli uduta anduku addupadindi. pamuki edurugaa velli mari tana chinna thokatho aa paamuni tarimikottenduku prayatninchindi. kaatu veyabotunna aa paamu nunchi tappinchukuntuu tana pillalni kaapaadukundi. ee veedio clip nu indian forrest survies (ifs) adhikari susaanta nanda tana twitterle post chesaru.
"talli prema anedi aparimitamainadi, chivari shwasa varaku eppatiki undedi. tana pillalanu rakshinchadaaniki oo talli uduta.. traachupaamutoe chesina poratame induku nidarsanam" ani veediyotho paatu oo sandesaanni tweet chesaru.
share chesina konni gantallone ee veedio vairal ayindi. talli tana pillalapai chuupina prema, paamuku edurupadi poraadina aa chinni uduta balaanni chusi netijanlu aascharyapoyaaru. kondaru uduta dhairyanni prasamsiste.. marikondaru bhayankara veedio chusi gagurpaatuku gurayyamani commentlu chestunnaru.